
Broj: 01-1171-1/26
Datum: 18.06.2026. godine	


Na osnovu člana 108. Zakona o odgoju i obrazovanju u osnovnoj i srednjoj školi u Kantonu Sarajevo („Službene novine Kantona Sarajevo“, broj: 27/24), Zakona o zaštiti ličnih podataka Bosne i Hercegovine („Službene novine BiH“, br. 21/25), Školski odbor JU Druga gimnazija Sarajevo, donosi slijedeću:

ODLUKU
O PRIMJENI ZAKONA O ZAŠTITI LIČNIH PODATAKA

Član 1. (Predmet odluke)
Ovom Odlukom uređuje se obaveza usklađivanja rada JU Druga gimnazija Sarajevo ( u daljem tekstu: škola) sa Zakonom o zaštiti ličnih podataka Bosne i Hercegovine (u daljem tekstu: Zakon), te se utvrđuju osnovne smjernice za zakonitu obradu ličnih podataka.

Član 2. (Status voditelja obrade)
Škola, ima status voditelja obrade ličnih podataka učenika, roditelja/staratelja, radnika i drugih lica čiji se podaci obrađuju u okviru zakonom propisanih nadležnosti.
Direktor škole odgovoran je za zakonitost obrade ličnih podataka.

Član 3. (Donošenje podzakonskih i internih akata)
Radi potpune usklađenosti sa Zakonom, škola će donjeti:
· Pravilnik o zaštiti ličnih podataka;

· Evidenciju aktivnosti obrade;

· Odluku o tehničkim i organizacionim mjerama zaštite;

· druge interne akte u skladu sa Zakonom.

Posebne vrste obrade, uključujući video-nadzor, regulisat će se posebnim odlukama.



Član 4. (Načela obrade)
Obrada ličnih podataka u školi vrši se u skladu sa sljedećim načelima:
· zakonitosti, pravičnosti i transparetnosti;

· ograničenja svrhe;

· smanjenja obima podataka;

· tačnosti;

· ograničenja čuvanja;

· integriteta i povjerljivosti.

Član 5. (Obaveza radnika)
Svi radnici škole koji u svom radu obrađuju lične podatake dužni su postupati u skladu sa Zakonom i internim aktima škole, te potpisati izjavu o povjerljivosti.

Član 6. (Nadzor i odgovornost)
Nadzor nad provođenjem ove Odluke vrši direktor škole, odnosno službenik za zaštitu ličnih podataka.
Član 7. ( Stupanje na snagu)
Ova Odluka stupa na snagu danom donošenja i objavit će se na oglasnoj ploči škole.

